Røste: - Opptatt av full åpenhet
- Forstår du at det reises tvil om dine roller - som lønnet skipresident og styreleder i BJ Sport - i denne prosessen til tross for din inhabilitet? - Jeg opplever at langrenn er svært godt fornøyd med denne avtalen. Jeg er ikke kjent med at det er reist tvil om mine roller og ingen involverte personer fra NSF har noen personlig vinning av denne avtalen. Både Skiforbundet og jeg personlig har vært svært opptatt av å følge idrettens habilitetsreglement og ha full åpenhet i prosessen i denne saken. Les saken: Mener langrennsavtale bør granskes - Gjennom Frusetlia Holding er du forretningsmessig knyttet til Dæhlie-familien i selskapet Seas AS. Ser du at dette kan skape ytterligere tvil rundt din inhabilitet? - Gjennom selskapet SEAS eier vi to utleieleiligheter i Trysil sammen. Jeg har ikke deltatt i prosessen med den nye klesavtalen og ser derfor ikke at dette har noen relevans for saken. - Erklærte du deg inhabil da prosessen med ny utstyrsleverandør startet, eller da Active Brands/BJ Sport var en interessent? - Da jeg ble valgt til skipresident gikk jeg av som daglig leder i Bj Sport og over i et engasjement i Active Brands med ulike oppgaver, blant annet som styreleder i Bj Sport. Men jeg har ikke fått styrehonorar da dette er et internselskap. Det har vært full åpenhet knyttet til mitt engasjement i Bj Sport/Active Brands. På bakgrunn av dette har jeg verken vært involvert i prosessen eller beslutningen knyttet til ny klesavtale. - Hvilken rolle har skistyret spilt i prosessen? - I tråd med ordinære forhandlingsrutiner i NSF, ga Generalsekretær langrenn mandat til å fremforhandle ny avtale. Dette ble gjort for å ivareta øvrige grener, skistyret og sentraladministrasjonen. Styret ble orientert om dette. Langrenn ble representert av kommersiell leder Bernt Halvard Olderskog og langrennssjef Åge Skinstad. I sluttforhandlingene var visepresident Kristin Sæterøy og leder av langrennskomiteen Torbjørn Skogstad til stede på telefon. Skistyret har naturligvis blitt jevnlig orientert om prosessen i sine møter. For detaljer rundt det, viser jeg til visepresident og generalsekretær. - Hvilke instanser har vurdert Skiforbundets håndtering av saken? Har noen vurdert dine roller? - I denne spesifikke saken har NSF ved generalsekretæren og jeg personlig allerede før denne prosessen startet, rådført oss med vår advokat. Dette for at vi allerede fra starten skulle sikre at habilitetsreglementet ble fulgt. - Hvorfor har du ikke lagt alle styreverv i BJ Sport/Active Brands-eide selskaper på is under din periode som skipresident? - Jeg så ikke noe behov for å legge ned dette styrevervet, all den tid eventuelle problemstillinger som måtte oppstå med bakgrunn i min posisjon som president i Norges Skiforbund ville bli ivaretatt ved å overholde de strenge habilitetsreglene, hvilket de også har. Da jeg ble informert om at den nye klesavtalen var inngått med Active Brands, valgte jeg på eget initiativ selv om avtalen ikke trer i kraft før 1. mai 2014, å tre ut av styret i Bj Sport. Jeg tok også umiddelbart etter at avtalen ble inngått, initiativet overfor skiforbundets advokat til å få en vurdering om min valgbarhet etter at avtalen trer i kraft neste år. - Hva er konklusjonen på din valgbarhet etter at avtalen trer i kraft? - Som sagt så har jeg bedt om en vurdering av Skiforbundets advokat på dette. - Hvordan har ditt forhold til Bjørn Dæhlie og Åge Skinstad vært under forhandlingsperioden? - Som normalt. Siden jeg ikke var involvert i prosessen, har den heller ikke blitt diskutert. - Hva er dine forbindelser med Bjørn Dæhlie personlig? - Bjørn Dæhlie og hans familie er personlige gode venner av meg og min familie gjennom mange år. - Er det rett håndtert at Skinstad er med på forhandlingene med sine relasjoner til Dæhlie både privat og forretningsmessig? - Jeg ser ikke noe problem med Åges håndtering og har full tiltro til at Åge har håndtert sin rolle, som en av flere involverte, helt profesjonelt og i tråd med Skiforbundets interesser. Slik endret Røste forklaring til VG«Skistyret delegerte gjennomføringen av prosessen til langrennskomiteen som på sin side ble representert av markedssjef Bernt Halvard Olderskog og langrennssjef Åge Skinstad. I sluttforhandlingene var visepresident Kristin Sæterøy og leder av langrennskomiteen Torbjørn Skogstad til stede på telefon. Skistyret har naturligvis blitt jevnlig orientert om prosessen i sine møter.»«I tråd med ordinære forhandlingsrutiner i NSF, ga Generalsekretær langrenn mandat til å fremforhandle ny avtale. Dette ble gjort for å ivareta øvrige grener, skistyret og sentraladministrasjonen. Styret ble orientert om dette. Langrenn ble representert av kommersiell leder Bernt Halvard Olderskog og langrennssjef Åge Skinstad. I sluttforhandlingene var visepresident Kristin Sæterøy og leder av langrennskomiteen Torbjørn Skogstad til stede på telefon. Skistyret har naturligvis blitt jevnlig orientert om prosessen i sine møter. For detaljer rundt det, viser jeg til visepresident og generalsekretær.» VG har i etterkant fått tilsendt utdrag fra flere møteprotokoller for skistyret. Her står det at Generalsekretæren 31. august informerte skistyret om at han «har gitt langrenn mandat til å fremforhandle ny avtalen under forutsetning av at øvrige nordiske grener blir ivaretatt». Skistyret understreker at prinsipielle beslutninger knyttet til viktige avtaler i Skipool skal fremlegges styret for godkjenning. Det står ingenting om skistyrets behandling av dette.
I dette skriftlige intervjuet redegjør Erik Røste for sine ulike roller i prosessen med utstyrsavtalen.